Zhantas/Cleaned-Kyrgyz_Wikipedia huggingface dataset:
Алиев Мирмуханбек Бообекович

Алиев Мирмуханбек Бообекович (2. 5. 1956-ж. туулган, Панфилов району, Орто-Кайырма кыштагы) - мамлекеттик жана коомдук ишмер.
 
Мамлекеттик 2класстагы кеңешчи.
Кара-Балта шаарынын жана Жайыл районунун ардактуу жараны.
Фрунзеде политехника институтун бүтүргөн (1978).

Эмгек жолун Калинин ПМКсында жумушчу, кийинчерээк прораб болуп баштаган.
1980-86-жылдары «Чүйзапводстрой» трестинде ага инженер, Кара-Балта килем комбинатынын директорунун курулуш боюнча орун басары, ошол эле жерде директордун орун басары, 1986-97-жылдары Калинин РАПОсунда жетектөөчү инженер, «Чуйзапводстройдо» II категориядагы инженер, Калинин районунун башкы архитектору болуп иштеп келген.

1997-98-жылдары Жайыл райондук администрация башчысынын орун басары, 1998-2002-жылдары Мамлекеттик бажы комитетинин Бишкек бөлүмүндө башкы инспектор, Жайыл районунун башкы архитектору болуп иштеген.
Кыргыз Республикасынын Жогорку Кеңешинин № 43 Алыкул шайлоо округу боюнча Суусамырдан эл өкүлдөр жыйынына депутат болуп шайланган (2002OS).
2008-ж. Бишкек мэриясында Капиталдык курулуш башкармалыгынын башчысы жана анын 1-орун басары, 2009-жылдан Чүй облусундагы Панфилов райондук администрациясынын башчысы - акими болуп иштөөдө.
«Жайыл Ата» коомунун төрагасы.

Чүй облустук администрациясынын Архитектура жана курулуш боюнча мамлекеттик комитетинин ардак грамоталары менен сыйланган.
Суусамыр өрөөнүндөгү калктын аяр катмарына жана мектепке (өзгөчө Тунук орто мектебине) жардам берип келет.
Кожомкул кыштагындагы мектептин жаңы курулушуна мамлекеттен каражат бөлдүрүп, планга киргизүүгө түздөн-түз кийлигишип чечкен.
Кызыл-Ой кыштагындагы суунун дамбасын курууга көмөктөшкөн.
Кара-Балта шаарынын ардактуу атуулу.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аскар Алгожоев

Алгожоев Аскар (1921-ж, туулган, Суусамыр өрөөнү) - согуштун жана эмгектин ардагери.
 
 Улуу Ата Мекендик согуштун катышуучусу.
 Согуштан 1946-ж. кайтып келген.
 Согуш мезгилинде фашисттик Германияга каршы 6-аткычтар полкунун курамында согушкан.
 «1941-1945-жылдары Улуу Ата Мекендик согушта Германияны жеңгендиги үчүн» медалы менен сыйланган.
 Согуштан кийин колхоздо малчы болуп иштеген.
 Учурда ардактуу эс алууда.
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Акматов Төлөнбек

Акматов Төлөнбек (1938-ж. туулган, Суусамыр кыштагы) - сооданын отличниги (1971) жана жетекчи кызматкер.
 
 Фрунзедеги кооперация техникумун (1963) жана Кыргыз мамлекеттик университетинин экономика факультетин бүтүргөн (1986).
 Эмгек жолун 1958-ж. Калинин районундагы Сосновка кыштагындагы айылдык керек-жарак коомунун соода бөлүмүндө сатуучу болуп баштайт.
 1960-61-жылдары Чалдыбар кыштагында дүкөн башчысы, 
 1963-66-жылдары Сосновка айылдык керек-жарак коомунда жана Кенес-Анархай жумушчулар кооперациясында башкарманын орун басары, 1966-68-жылдары Ивановка райондук керек-жарак коомунда башкарманын орун басары, 
 1968-70-жылдары Чүй районунда чарба аралык сооданын директору, 
 1970-71-жылдары Юрьевка айылдык жана 1971-76-жылдары Чүй райондук керек-жарак коомунун башкармасы, 
 1976-86-жылдары Чүй районундагы Кыргыз керек-жарак коомунун универсалдык соода базасынын директору, 
 1986-87-жылдары Чүй райондук керек-жарак коомунда текшерүүчү болуп иштеген.
 Көптөгөн ардак грамоталар менен сыйланган.
 Шааболот уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Акматбеков Зарылбек

Акматбеков Зарылбек (18. 8. 1943-ж. туулган, Калинин (Жайыл) району, Моңолдор айылы) - коомдук жана мамлекеттик ишмер.
 
 СССРдин саламаттык сактоосунун отличниги (1980).
 Кыргыз ССРинин эмгек сиңирген врачы (1987).
 Теги суусамырлык, жолуке уруусунан.
 Каратайдын урпагы.
 Кыргыз мамлекеттик медицина институтунун дарылоо факультетин бүтүргөн (1969).
 Эмгек жолун Ош шаарындагы облустук ооруканада фтизиатр врачы болуп баштаган (1969-71).
 Андан соң Баткен райондук ооруканасында башкы дарыгердин орун басары (1971-75), Калинин (Жайыл) районундагы борбордук ооруканада башкы дарыгердин орун басары (1975-77), Панфилов районунун борбордук ооруканасынын (1977-84), республикалык кайра калыбына келтирүү ооруканасынын (1984-85), Сокулук райондук борбордук ооруканасынын башкы дарыгери болуп эмгектенген.
 Кыргызстан коммунисттик партиясынын XIX съездине делегат болгон.
 Райондук партия комитеттерине мүчө болгон.
 Райондук кеңештерге 20 жыл катары менен депутат болуп шайланган.
 Чүй облустук саламаттыкты сактоо башкармалыгынын коллегия мүчөсү болуп келген.
 1995-ж. Кыргыз Республикасынын Жогорку Кеңешинин мыйзам чыгаруу жыйынына депутат болуп шайланган.
 Ал жерде Саламаттыкты сактоо жана экология боюнча комитеттин төрагасы болуп иштеген.
 Мыйзамдарды чыгарууда активдүү ишмердиги үчүн 1999-ж. «Даңк» медалына татыктуу болгон.
 2001-ж. Кыргыз Республикасынын президентинин указы менен Өзгөчө жана ыйгарым укуктуу элчиси рангасы ыйгарылган.
 2001-07-жылдары Түркмөнстанда элчи болуп иштеген.
 2008-жылдан Кыргыз Республикасынын алдында сиңирген эмгеги үчүн персоналдык пенсияга чыккан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Акматалиев Темирбек (Суусамыр)

Акматалиев Темирбек (1. 7. 1940, Суусамыр өрөөнү, Көкөмерен кыштагы - 1997, Бишкек) - эмгек ардагери, жетекчи кызматкер.
 
Фрунзедеги Автомобиль жолдор техникумун (1961), Москвадагы Автомобиль жолдор институтун (1967) жана Алматыдан жогорку партиялык мектепти бүтүргөн (1984).
Эмгек жолун 1962-ж. Ат-Башы районундагы ДЭУ957де механик болуп баштаган.

1967-жылдан Автомобиль транспорту жана шоссе жолдор министрлигине караштуу ДЭУ-958де башкы инженер, начальник (197381), Аламүдүн райондук аткаруу комитетинде төраганын орун басары (198187), Кыргыз Республикасынын мамлекеттик жабдуусунун алдындагы Васильевка ПМКсында начальник (198797), «Кыргызтара» ишканасында башкы инженер, Панфилов атындагы булгаары заводунда директордун орун басары, Бишкек мэриясында транспорт инспекциясынын начальниги болуп эмгектенген.

Ал «Эмгектеги артыкчылыгы үчүн» (1977) жана «Эмгек ардагери» (1985) медалдары, Кыргыз Республикасынын Ардак грамотасы менен сыйланган.
Чал уруусунан.

Өмүрлүк жубайы Акматалиева Токтокан экономика илимдеринин кандидаты.
Кыргыз мамлекеттик университетинин экономика факультетинде декандын орун басары болуп эмгектенген.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Акелеев Такин

Акелеев Такин (1931, Суусамыр кыштагы - 2005, Кант) - Кыргыз Республикасына эмгек сиңирген мугалим.
 
 Фрунзе шаарындагы мамлекеттик мугалимдер институтун (1952) жана Кыргыз мамлекеттик университетин бүтүргөн (1957; сырттан окуган).
 Эмгек жолун өзү билим алган Сары-Булак мектебинде мугалим болуп баштаган.
 1964-ж. Кенес Анархай орто мектебине окуу тарбия башчысы, 1970-жылдан ошол эле мектепте,
 1972-ж. Кант районунун III интернационал орто мектебинде, 1974-жылдан Кенес-Анархай орто мектебинде директор, 1976-88-жылдары Кант районунун элге билим берүү бөлүмүнүн башчысы болуп иштеген.
 СССРдин «Ардак Белгиси» ордени(1981), «Эмгектеги каармандыгы» (1970), «Эмгек ардагери» (1985) медалдары менен сыйланган.
 СССРдин эл агартуусунун отличниги наамынын ээси (1974).
 Ал 1988-жылдан Кант районундагы Киршёлк кыштагында Ооганстандан келген жетим балдар үчүн уюштурулган жатак мектепти жетектеген.
 Ооганстан мамлекетинин бир нече сыйлыктарын жана «Афган» медалын алган.
 Кант райондук кеңешинин бир нече жолу депутаты болуп шайланган.
 Шааболот уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Айылчы уулу Ишенаалы

Айылчы уулу Ишенаалы (1900, Жумгал өрөөнү, Курманкожо болуштугу, - 1986, Жумгал району, Чоң-Дөбө айылы) - өнөрпоз жана дин кызматкери.
 
Дин мектебинен 6 жыл билим алган. Үркүндө ата-энеси менен Турпанга (Кытай) чейин барган. Ал Кытайдан келгенден кийин Суусамыр элинин мурунку болушу Баракан бай балдарынын сабатсыздыгын жойдурам деген максатта аны үй-бүлөсү менен Суусамырга көчүрүп келген.

Колхоздоштурууга активдүү катышкан. Көп жылдар уй ферма башчысы болуп үзүрлүү эмгектенген. 1937-жылкы репрессияга кабылып, Нарын түрмөсүнө камалган. Кийин акталып чыккан. Суусамырда 50 жыл жашаган. Ал өнөрлүү адам болгон. Комуз чертип, жакшы ырдаган. «Ак калтар» дастанын жазган. Суусамыр өрөөнүнүн имамы болгон.

Уулу Жеңишбек Ишеналиев дагы маданият ишмери болуп, Токтогул Сатылганов атындагы филармонияда солист, кийиячерээк Суусамырдагы айылдык маданият үйүндө директор, көркөм жетекчи болуп иштеп, ондогон өнөрлүү шакирттерди тарбиялап өстүргөн.
 Колдонулган адабияттар 

 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Козубек уулу Айтыке

Айтыке Козубек уулу, Айты (1816, Жумгал өрөөнү - 1887, ошол эле жер) - манасчы, кыргыздын улуу муундагы классик акындарынын бири.
 
Эл арасындагы кадыр-баркы жана таланты менен Айтыке атыккан.
Өмүрү жана чыгармачылыгы тууралуу толук маалыматтар жокко эсе.

Замандаштары Балык, Музооке, Арстанбек, Солтобай, Эсенаман менен катар чыккан.
Алар менен айтышканы жөнүндө азыноолак маалыматтар бар.
Айтикенин ырчылыгын Токтогул жогору баалаган.

Анын «О кудай ай, кудай ай», «Ким жакшы», «Тойбойт» сыяктуу насыят ырлары сакталып калган.
Ал Таластан чыккан Чоңду ырчынын айтканына караганда «Манас», «Семетей», «Сейтекти» толугу менен айткан.
Тоголок Молдонун баа берүүсү боюнча чоң манасчы болгон.
«Жаныш-Байыш», «Эр Төштүк», «Сарынжы-Бөкөй» дастандарын да айткан.
Суусамырда турган жолуке уруусунан чыккан.

Калык акын, «Айтышып акын жеңбеген, Айтыке чыккан Жумгалдан» деп ырдаган.
Кыргыз Республикасынын Улуттук илимдер академиясынын Ч. Айтматов атындагы тил, адабият институтунун Кол жазмалар фондусунда «Балык менен Айтыкенин айтышынын» бир нече варианты сакталып турат.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Айтеков Адылбек Тентимишович

Айтеков Адылбек Тентимишович (5. 6. 1946-ж. туулган, Суусамыр кыштагы) - агрардык жетекчи кызматкер.
 
К. И. Скрябин атындагы айыл чарба институтун бүтүргөн (1975).
1966-69-жылдары Советтик Армиянын катарында кызмат өтөгөн.

Эмгек жолун 1966-ж. Суусамыр айылдык керек-жарак коомунда сатуучу болуп баштаган.

Кийинчерээк Суусамыр МЖСинде слесарь, айдоочу (1969-70), андан соң Талас районундагы механикалаштырылган токой чарбасында жетекчи (1975-92), Талас шаарындагы райондор аралык мамлекеттик үрөн чарбасында агроном (1992-98), 1998-жылдан аталган инспекцияда начальник болуп эмгектенүүдө.
Кыргыз Республикасынын мамлекеттүүлүгүнүн 2200 жылдыгына карата Талас облустук администрациясынын Ардак грамотасы менен сыйланган.
Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Айтбаев Сарайбек Муктарович

Айтбаев Сарайбек Муктарович (1. 12. 1955-ж. туулган, Тунук кыштагы) - муниципалдык кызматтын отличниги (2006) жана 1класстагы кеңешчиси.
Кыргыз мамлекеттик университетин бүтүргөн (1977).
 
Ал 1977-жылдан 1982-жылга чейин Суусамыр орто мектебинде мугалим, 1982-89-жылдары Суусамыр айылдык кеңешинде жооптуу катчы, 1989-жылдары Суусамыр айылдык кеңешинин төрагасы, 199799-жылдары Суусамыр айыл өкмөтүнүн башчысынын орун басары - жооптуу катчысы.

2000-жылдан 2005-жылга чейин Жайыл райондук статистика комитетинде 1-категориядагы кызматчы.
2005-09-жылдары Суусамыр айыл өкмөтүнүн башчысы болгон.

Андан кийин Жайыл райондук статистика башкармалыгында Суусамыр боюнча жетектөөчү адис болуп иштейт.
Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аземкулова Жылдыз Курсантбековна

Аземкулова Жылдыз Курсантбековна (5. 4. 1972-ж. туулган, Суусамыр кыштагы) - агартуучу жа жетекчи кызматкер.
 
Бишкек гуманитардык университетин (1995) жана Президенттин алдындагы башкаруу академиясын бүтүргөн (2007).
Эмгек жолун 1994-ж. Суусамыр орто мектебинде орус тили мугалими болуп баштаган.

2002-жылдан Суусамыр айыл өкмөтүнүн жооптуу катчысы жана Жайыл райондук администрациясынын жалпы бөлүмүнүн башчысы.
Ардак грамоталар менен сыйланган.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аземкулов Шаршеналы

Аземкулов Шаршеналы (7. 11. 1937, 8-Март кыштагы - 2009, ошол эле жер) - эл агартуунун отличниги, жетекчи кызматкер.
 
 Кыргыз Мамлекеттик университетинин биология факультетин бүтүргөн (1962).
 Эмгек жолун 1962-ж. Миң-Куш орто мектебинде мугалим болуп баштаган.
 1964-ж. Суусамырдагы 8-Март орто мектебинде химия-биология мугалими, 1965-69-жылдары мектептин директору болуп иштеген.
 Бир нече Ардак грамоталар менен сыйланган.
 1990-жылдан «Эл агартуунун отличниги» төш белгисинин ээси.
 1997-ж. ардактуу эс алууга чыккан.
 Мойнок уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Курсантбек Аземкулов

Аземкулов Курсантбек (1944-ж. туулган, Кызыл-Ой кыштагы) - саламаттыкты сактоонун отличниги (1983), 1-категориядагы фельдшер.
 
 КараБалта шаарындагы медициналык орто окуу жайын бүтүргөн (1964). 
 Эмгек жолун 1964-ж. Суусамырдагы «Каракол» фельдшердик-акушердик бөлүмдө медпункттун башчысы болуп баштаган. 
 Андан кийин Суусамыр участкалык ооруканасында фельдшер болуп иштейт. 
 В. И. Лениндин 100 жылдык юбилейлик жана Эмгек ардагери медалдары жана грамоталар менен сыйланган. 
 1994-жылдан ардактуу эс алууда. 
 Жаманбай уруусунан 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Намасаалы Ажыбеков

Ажыбеков Намасаалы (1932-ж. туулган, 8-Март кыштагы) - эмгек ардагери.
 
 Айыл чарба институтунун зоотехника инженерия факультетин бүтүргөн.
 194752-жылдары мал чарбасында, 1953-жылдан Сокулук районундагы «Победа» колхозунда эсепчи, 1961-жылдан ошол эле колхоздо Суусамыр бөлүмүнүн жетекчиси болуп эмгектенген.
 1962-65-жылдары мал чарба тармагында ар кандай кызматтарды аркалаган.
 1966-70-жылдары кайрадан «Победа» колхозунда Суусамыр бөлүмүнүн жетекчиси болгон.
 1970-95-жылдары Сокулук районунун «Победа» колхозунда мал чарба фермасын башкарган.
 Ошол жылдары ферма ар жүз тубар койдон 95тен 115 козуга чейин төл, ар бир койдон з, 2 кгдан 4,2 кгга чейин жүн алган.
 Айылдык кеңешке 4 жолу депутат болуп шайланган.
 Ал Эмгек Кызыл Туу ордени, Эмгек ардагери медалы жана төш белгилер менен сыйланган.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Абыканова Марынбүбү

Абыканова Марынбүбү (1948-ж. туулган, Сокулук району, 1-Май кыштагы) - ардагер мугалим, жетекчи кызматкер.
 
 Кыргыз мамлекеттик университетинин тарых факультетин бүтүргөн (1971).
 Эмгек жолун 1972-ж. Кызыл-Ой кыштагындагы мектепте мугалим болуп баштаган.
 Ал мектепте 34 жыл үзүрлүү эмгектенип, 1987-90-жылдары директор болгон.
 Ушул эле мектепте тарых кабинетин жогорку деңгээлде уюштурган.
 Нарын облустук жана Жумгал райондук агартуу бөлүмдөрүнүн Ардак грамоталары менен сыйланган.
 Учурда ардактуу эс алууда.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Өмүрбек Абдырахманов

Абдырахманов Өмүрбек (1947-ж. туулган, Базар-Коргон району, Акман кыштагы) - ишкер, саясий жана коомдук ишмер.
 
 СССРдин 50 жылдыгы атындагы Кыргыз мамлекеттик университетинин механика-математика факультетин бүтүргөн (1973).
 Ал 1964-66-жылдары Советтик Армиянын катарында кызмат өтөгөн.
 Эмгек жолун Фрунзе шаардык комсомол комитетинде студенттик курулуш отряддары боюнча катчы болуп баштаган.
 1980-85-жылдары, Чүй облусунун Аламүдүн районундагы Стрельникова атындагы асыл-тукум совхозунда партиялык уюмдун катчысы, 1985-89-жылдары Арашан айылдык кеңешинин төрагасы болгон.
 1990-ж. Кыргызстан демократиялык кыймылынын (КДК) алгачкы уюштуруучуларынын бири.
 1994-95-жылдары жеке менчик ишкана ачып аны жетектеген.
 Кийинчерээк «Азаттык» корпорациясынын президенти.
 Ал коомдук жана саясий иштерге активдүү катышып келген.
 «Ата Мекен» партиясынын мүчөсү.
 Коомдогу азыркы кырдаалга өзүнүн көз карашы туура келбестигин бийликке тике айтып, 2008-ж. үй-бүлөсү менен АКШга кетип 2010-ж.
 кайра келген.
 Ал - «Депутаттык азилдер» деген китептин автору.
 Республикадагы биринчи демократтардан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Базар-Коргон районунда төрөлгөндөр
Категория:Инсандар
Абдырахманов Мукай

Абдырахманов Мукай (1946-ж. туулган, Базар-Коргон району, Акман кыштагы) - жеке фермер.
 
 Кыргыз Мамлекеттик университетинин тил жана адабият факультетин (199İ) жана Канттагы айыл чарба техникумунун зоотехника бөлүмүн сырттан окуп бүтүргөн (1984).
 Эмгек жолун малчы болуп баштаган.
 1968-73-жылдары Кызыл-Ой мектебинде башталгыч класстардын мугалими, 1973-81-жылдары Кызыл-Ойдогу чарбада ферма башчысы, зоотехник, профсоюз комитетинин төрагасы болуп эмгектенген.
 1992-96-жылдары Кызыл-Ой айылында башкаруучу, «Каракол» совхозунда директордун орун басары болгон.
 Кыргыз ССР Агартуу министрлигинин Ардак грамотасы менен сыйланган. (1973).
 1996-жылдан жеке менчик фермер чарбасын жетектеп келет.
 Негизинен жылкынын асыл тукумдуулугун арттырып, таза жана жарым таза кандуу жылкынын бийик тоолуу шартка климатташтыруу менен алектенет.
 Чарбасында 600 кой, эчки, 150 жылкы, 80 уй бар.
 Ал акыркы учурда айылдын социалдык жана маданий турмушунун өнүгүшүнө салым кошуп келүүдө.
 2005-ж. Кызыл-Ой кыштагына учурдун талабына жооп берген соода түйүнүн курдуртуп ишке киргизген.
 Айыл тургундарына материалдык жардам берет.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Абдыраимов Эсенбек Маматович

Абдыраимов Эсенбек Маматович (27. 12. 1953-ж. туулган, Калинин району, Калинин кыштагы) - мамлекеттик кызматкер, зоотехник.
 
К. И. Скрябин атындагы Кыргыз айыл чарба институтун бүтүргөн (1975).

Кийинчерээк 1984-85-жылдары ошол эле институттан айыл чарба өндүрүшүнүн жетекчилерин даярдоо курсунан өткөн.
Эмгек жолун 1975-ж. Фрунзе шаарындагы мамлекеттик, 1976-79-жылдары Нарын облустук ипподромдордо, 1979-85-жылдары Кара-Балта «Агросахсвеклопром» бирикмесинде башкы зоотехник, 198591-жылдары Фрунзе шаарындагы мамлекеттик ипподромдо директор болуп иштейт.
1991-94-жылдары Кыргыз илимий өндүрүштүк бирикмесинде (асылтукум боюнча) башкы директордун орун басары, Жайыл районундагы Сары-Булак колхозунда башкарма болуп эмгектенет.

1994-2000-жылдары Жайыл районундагы айыл чарба башкармалыгынын башчысы, райондук администрация башчысынын орун басары, 2001-05-жылдары Кыргыз Республикасынын айыл, суу чарба жана кайра иштетүү министрлигинде асыл-тукум иштери боюнча бөлүмдүн башчысы, Панфилов райондук мамлекеттик администрадиясынын башчысынын 1-орун басары, 2005-жылдын ноябрынан Жайыл райондук мамлекеттик администрациясынын башчысынын 1-орун басары болуп иштеп келе жатат.

199б-ж. Чүй облусунун социалдык-экономикалык өнүгүүсүнө кошкон салымы үчүн Чүй облустук администрация башчысынын өзгөчө «Төш белгиси», 2003-ж.
Айыл жана суу чарба министрлигинин Ардак грамотасы, 2009-ж.
Чүй облусунун губернаторунун «Кеменгер» төш белгилери менен сыйланган.
Теги суусамырлык, жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шейше Абдыназаров

Абдыназаров Шейше (1919-ж. туулган, Суусамыр өрөөнү) - согуштун жана эмгектин ардагери.
 
Улуу Ата Мекендик согуштун катышуучусу.
Согуш мезгилинде фашисттик Германияга каршы 354-артиллериялык полктун курамында согушкан.
«1941-1945-жылдары Улуу Ата Мекендик согушта Германияны жеңгендиги үчүн» медалы менен сыйланган.
Согуштан кийин колхоздо иштеген.
Учурда ардактуу эс алууда.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Абдылдаев Эсенбек

Абдылдаев Эсенбек (5. 4. 1949-жылы туулган, Суусамыр кыштагы) - эмгек ардагери.

Суусамыр орто мектебин (1967) жана Фрунзе шаарынан шофёрлук курсту бүтүргөн.
Эмгек жолун айдоочу болуп баштаган.
 
Кийинчерээк комбайнёр, механик, гараж башчысы, бригадир, моторист, МЖСтин нефть базасында башчы болуп 2001-жылга чейин эмгектенип, ардактуу эс алууга чыккан.

Суусамыр - Сары-Камыш жолун курууда активдүү эмгектенген.
Казакстанга барып, бүткүл союздук эгин жыйноого бир нече жолу катышкан.

Ал бир нече жолу райондук, облустук Ардак грамоталар менен, Лениндин 100 жылдык юбилейлик (1970), «Эмгектеги артыкчылыгы үчүн» (1971) жана «Эмгектеги каармандыгы» медалдары менен сыйланган.

Учурда «Сүйүнбек» дыйкан чарбасынын башчысы болуп эмгектенет.
Чал уруусунан.
Мамаке баатырдын урпактарынан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Насыркул Абдылдаев

Абдылдаев Насыркул (20. 1. 1919-ж. туулган, Жайыл району, Моңолдор кыштагы) - согуштун жана эмгектин ардагери.
 
Кыргыз ССРинин маданиятына эмгек сиңирген ишмер (1969).
Фрунзедеги педагогикалык орто окуу жайын (1938) жана Кыргызстан коммунисттик партиясынын борбордук комитетинин алдындагы партиялык мектепти бүтүргөн (1948).

Эмгек жолун ошол эле жылы Калинин районундагы Бөксө-жол кыштагындагы башталгыч мектебинде директор болуп баштаган.
1939-ж. Советтик Армиянын катарына чакырылып, Ыраакы Чыгыштагы Комсомольск-наАмуре шаарында кызмат өтөйт.
Япония менен болгон согушка катышып, 1945-жылдын октябрында согуштан кайткан.
1948-55-жылдары Кыргыз ССР Жогорку Советинин алдында иш башкаруучу жана анын алдындагы Маданият министрлигинде орун басар, башкы башкармачылыктын башчысы жана коллегия мүчөсү болгон.

Кыргызсовпрофто маданият кызматкерлеринин профсоюздарынын республикалык комитетинин төрагасы болуп иштеген (1956-81).
Согуштагы эрдиктери үчүн Улуу Ата Мекендик согуштун II даражадагы жана «Кызыл Жылдыз» ордендери, бир нече медалдар менен сыйланган.
Республикалык жана союздук профсоюздардын борбордук комитетинин пленум мүчөлүгүнө бир нече жолу шайланган.
ВЦСПСтин, ВЛКСМ борбордук комитетинин, СССР Маданият жана Коргоо министрликтеринин жана СССР ДОСААФтын грамоталары менен, Кыргыз ССРинин Жогорку Советинин Ардак грамоталары менен 4 жолу (1951, 1960, 1972, 1977) сыйланган.

2009-ж. 20-январда Бишкекте 90 жылдык юбилейи өткөрүлдү.
Учурунда Төрөбай Кулатов, Абды Сүйөркулов, Исхак Раззаков, Турдакун Усубалиевдер өндүү совет өкмөтүнүн белгилүү ишмерлери менен иштешкен.
Теги суусамырлык, жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району